google/wiki40b huggingface dataset:
किशोर लेखनी

किशोर लेखनी हिन्दी की एक बाल पत्रिका है। इसका संपादन प्रकाशन देवेन्‍द्र कुमार देवेश द्वारा अपनी किशोर वय में किया गया था। इसका सूत्र वाक्‍य था--किशोरों की, किशोर द्वारा, किशोरों के लिए। पत्रिका के माध्‍यम से बालकिशोरों के साहित्‍य में बालकिशोरों की संवेदना को स्‍थान देने और इसके लिए बालकिशोर रचनात्‍मकता को बढ़ावा देने के लिए आंदोलन का सूत्रपात किया गया। इस आंदोलन ने व्‍यापक तौर पर बालसाहित्‍य जगत को प्रभावित भी किया। 'बालहंस' आदि अनेक पत्र-पत्रिकाओं द्वारा बालकिशोरों की रचनात्‍मकता को प्रश्रय दिए जाने की शुरुआत हुई।हिन्दी बालसाहित्‍य की दुनिया में बच्‍चों और किशोरों के लिए लिखे जानेवाले साहित्‍य के पार्थक्‍य को भी रेखांकित करने के लिए इस पत्रिका द्वारा आवाज उठाई गई। इस पत्रिका की शुरुआत 1988 से लेकर 1998 तक कुल आठ अंक प्रकाशित हुए।
'किशोर लेखनी' द्वारा शुरू किए गए किशोर रचनात्‍मकता और किशोर साहित्‍य के आंदोलन को व्‍यापक पहचान और समर्थन मिले। 2001 में देवेन्‍द्र कुमार देवेश द्वारा 'किशोर साहित्‍य की संभावनाऍं' नामक एक पुस्‍तक भी संपादित-प्रकाशित हुई, जिसमें हिन्‍दी के 45 प्रतिष्ठित बालसाहित्‍यकारों, संपादकों, आलोचकों के आलेख संगृहीत हैं।
भूपाल सिंह छंतेल मगर

नायब सूबेदार भूपाल सिंह छंतेल मगर को 2014 में कीर्ति चक्र से सम्मानित किया गया। वे भारतीय थलसेना की रैजिमेंट  एस/5 गोरखा राइफल्स में हैं।

साहस गाथा

31 अगस्त 2013 को कुपवाड़ा में नियंत्रण रेखा पर एक महत्वपूर्ण भाग की चौकीदारी करते समय नायब सूबेदार भूपाल सिंह छंतेल मगर की नजर हथियारबंद 
आतंकवादियों की गतिविधियों पर गई। त्वरित गति से निर्णय लेते हए भूपाल सिंह गोलीबारी के बीच उबड़-खाबड़ जमीन और पत्थरों से ओट लेते हुए आतंकवादियों के निकट पहुंच गए। इस साहसी सैनिक ने मजबूत इरादे दिखाते हए लंबे समय तक गोलीबारी की तथा एक आतंकवादी को मार गिराया और एक आतंकवादी को घायल कर दिया। जब घायल आतंकवादी एक बड़े पत्थर के पीछे छिपा हुआ था तब इस साहसी सैनिक ने अपनी जान की परवाह न करते हुए आतंकवादी की ओर बढ़कर उसे मार गिराया।
संयुक्त अरब अमीरात क्रिकेट टीम का नेपाल दौरा

वनडे सीरीज

नेपाल ने 1 सीरीज जीती हैं।

टी20ई सीरीज

साल 2019 से अब तक 3 मैचों की 3 (उसमें विश्व कप) सीरीज हुई हैं। उसमें नेपाल ने 1 सीरीज और 0 विश्व कप क्वालीफायर जीता हैं।
छः दिन का युद्ध

छः दिवसीय युद्ध (५ जून १९६७ से १० जून १९६७) इजराइल तथा उसके पड़ोसी देशों - मिस्र, जॉर्डन तथा सीरिया के बीच लड़ा गया था।
कीटनाशक

कीटनाशक रासायनिक या जैविक पदार्थों का ऐसा मिश्रण होता है जो कीड़े मकोड़ों से होनेवाले दुष्प्रभावों को कम करने, उन्हें मारने या उनसे बचाने के लिए किया जाता है। इसका प्रयोग कृषि के क्षेत्र में पेड़ पौधों को बचाने के लिए बहुतायत से किया जाता है।
उर्वरक पौध की वृद्धि में मदद करते हैं जबकि कीटनाशक कीटों से रक्षा के उपाय के रूप में कार्य करते हैं। कीटनाशक कीट की क्षति को रोकने, नष्‍ट करने, दूर भगाने अथवा कम करने वाला पदार्थ अथवा पदार्थों का मिश्रण होता है। कीटनाशक रसायनिक पदार्थ (फासफैमीडोन, लिंडेन, फ्लोरोपाइरीफोस, हेप्‍टाक्‍लोर तथा मैलेथियान आदि) अथवा वाइरस, बैक्‍टीरिया, कीट भगाने वाले खर-पतवार तथा कीट खाने वाले कीटों, मछली, पछी तथा स्‍तनधारी जैसे जीव होते हैं।
बहुत से कीटनाशक मानव के लिए जहरीले होते हैं। सरकार ने कुछ कीटनाशकों पर प्रतिबंध लगा दिया है जबकि अन्‍य के इस्‍तेमाल को विनियमित (रेगुलेट) किया गया है।

रिसाव और अवशेष

इन कीटनाशको का रिसाव शरीर और वातावरण में जमा होता रहता है जो हानिकारक स्तर तक पहुँच सकता है। इनका निरंतर इस्तेमाल होने से तेल, फल सब्जी आदि में इनके अवशेष मिलने लगे है।
पोलियो वाइरस

पोलियो वाइरस एक विषाणु है। यह मानव में पोलियो रोग का कारण है।
भारतीय प्रबंध संस्थान, राँची

परिचय

भारतीय प्रबंध संस्थानों द्वारा प्रस्तुत प्रबंधन शिक्षा में उत्कृष्टता की परंपरा को आगे बढ़ाते हुए आठवें भारतीय प्रबंध संस्थान की स्थापना वर्ष 2010 में राँची की गर्इ। यह भारत सरकार के मानव संसाधन मत्रालय के अधीन काम करते हुए भारतीय प्रबंध संस्थान, कोलकाता तथा झारखंड सरकार की व्यापक सहायोग से संभव हुआ।
वर्तमान में भारतीय प्रबंध संस्थान, राँची मुख्य कार्यक्रम के रूप में दो वर्षीय स्नातकोत्तर प्रबंधन डिप्लोमा संचालित कर रही है। पाठ्यक्रमों को सावधानीपूर्वक डिजाइन किया गया है तथा इसे भारतीय प्रबंधन संस्थान, कोलकाता एक्सरलआरआर्इ, जमशेदपुर के विश्वख्याति प्राप्त शिक्षकों द्वारा पढ़ाया जाता है।
करनल बंटा

यह गेंहू मे लगने वाला फफूंदी जनित प्रमुख रोग है | यह प्रमुख रूप से दो प्रकार के होते है 
(1)करनाल बंट(karnal bunt) यह फफूंद द्वारा लगने वाला रोग है ,इस रोग में किसी विशेष बाली मे कुछ दाने ही काले चूर्ण में बदलते है | इनके बीजाणु मिट्टी मे पाये जाते है | नम वातावरण मे ये रोग अधिक फैलता है |
(2)पहाड़ी बंट(Mountaineous butn) इस रोग में बाली के अंदर कुछ बदरंगे दाने बनते है , जिसमे चिपचिपा चूर्ण भरा रहता है , इस चूर्ण से  सड़ी मछली जैसी  गंध आती है|
रोकथाम -(अ) रोगरोधी किस्मों का प्रमाणित बीज बोईए |
(आ) पहाड़ी बंट को रोकने के लिए बिटावेक्स, एग्रोसन जी एन का प्रयोग भी लाभदायक सिद्ध हुआ है | 
(इ) फसल पर फूल आते समय 0.2% इंडोफिल एम 45 का छिड़काव करे |  
(ई)  रोग ग्रसित पौधे को उखाड़ देना चाहिए |
पहाड़ी बंट तथा करनाल बंट को नियंत्रित करने के लिए बाविस्टीन या बीटावेक्स रसायन के 2.5 ग्राम प्रति किग्रा बीज की दर से शोधित करना चाहिए |
स्वशासन

स्वशासन या 'होम रूल' (Home rule) का अर्थ है - राज्य के किसी अंग (प्रशासनिक प्रभाग) द्वारा कुछ शक्तियों का उपभोग जो केन्द्रीय शासन द्वारा उसे प्रदान की जांय। इंग्लैण्ड के सन्दर्भ में होम रूल का अर्थ आयरलैण्ड, स्कॉटलैण्ड, वेल्स और उत्तरी आयरलैण्ड आदि को अपना शासन करने का अधिकार या स्वतन्त्रता देना था। यूएसए के सन्दर्भ में होम रूल का अर्थ अलग है। 
किन्तु होम रूल की तुलना 'संघवाद' से नहीं की जा सकती।
स्वशासन - HOME RULE
ऑस्ट्रेलिया क्रिकेट टीम का इंग्लैंड दौरा 2019

ऑस्ट्रेलिया की राष्ट्रीय क्रिकेट टीम ने 2019 क्रिकेट विश्व कप खेलने के लिए मई और सितंबर 2019 के बीच इंग्लैंड का दौरा किया, पांच मैचों की टेस्ट सीरीज़ और वोर्सेस्टरशायर और डेबशायर के खिलाफ मैच खेले। क्रिकेट विश्व कप में, गत चैंपियन ऑस्ट्रेलिया सेमीफाइनल में दस्तक दे रहा था। क्रिकेट ऑस्ट्रेलिया ने टेस्ट श्रृंखला के लिए पच्चीस सदस्यीय प्रारंभिक टीम का नाम रखा। पहले टेस्ट से पहले, एक इंट्रा-ऑस्ट्रेलियाई टीम का चार दिवसीय वार्म-अप मैच ब्रैड हैडिन के साथ खेला गया था और ग्रीम हिक को दो 12-खिलाड़ियों वाली टीमों के मेंटर के रूप में नामित किया गया था।
१८०९ ईसा पूर्व

१८०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दाल में काला

सारांश

राम सिन्हा, जिसके पास एक ढाबा है। वह औरतों से नफ़रत करता है, इस कारण वह किसी भी औरत को अपने ढाबे में आने नहीं देता और चाहता है कि उसके भाई लखन, भरत और शत्रुघन भी औरतों को उसके ढाबे में आने न दें। लेकिन उसके भाई इसके विपरीत सोच वाले होते हैं। वह राम के वहाँ नहीं होते समय अपनी मर्जी से कई तरह के कार्य करते हैं। जिससे कई बार कई तरह के आपदा भी आ जाती है।
जे एड्गर हूवर बिल्डिंग

जे एड्गर हूवर बिल्डिंग वाशिंग्टन डी सी में स्थित इमारत है। यहां फेडरल ब्यूरो ऑफ इन्वेस्टिगेशन का मुख्यालय स्थित है। इस इमारत का नम पुर्व एफ़ बी आई निदेशक जे एड्गर हूवर के नाम पर रखा गया है।
यूरेशियाई लिंक्स

यूरेशियाई लिंक्स (द्विपद नाम: Lynx lynx लिंक्स लिंक्स) एक माध्यम-आकार की जंगली बिल्ली, लिंक्स है। लिंक्स की पूँछ छोटी होती है और सामान्यतः उनके कानो के छोर पर बालो का गुच्छा होता है। उनके बड़े और गद्देदार पंजे बर्फ पर चलने में मदद करते हैं। उनकी खाल स्लेटी से लाल रंग की होती है, जिनपर काले चित्ते होते हैं।
होनहार पत्रिका

आचार्य रामलोचन सरन द्वारा प्रकाशित एक पत्रिका।
ग्रेइप (चंद्रमा)

ग्रेइप (Greip) /ˈɡreɪp/, या सेटर्न LI (अस्थायी पदनाम S/2006 S 4), शनि का एक प्राकृतिक उपग्रह है। इसकी खोज की घोषणा 5 जनवरी और 1 मई 2006. के मध्य लिए गए प्रेक्षणों के आधार पर, 26 जून 2006 को स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा हुई थी। ग्रेइप का व्यास लगभग 6 किलोमीटर है। यह शनि की परिक्रमा प्रतिगामी दिशा में 906.556 दिवसों में करता है। इसका क्रांतिवृत्त से झुकाव 172.7° (159.2° शनि के विषुव वृत्त से) और 0.3735 की विकेन्द्रता है।
विमीय विश्लेषण

विमीय विश्लेषण (Dimensional analysis) एक संकाल्पनिक औजार (कांसेप्चुअल टूल) है जो भौतिकी, रसायन, प्रौद्योगिकी, गणित एवं सांख्यिकी में प्रयुक्त होता है। यह वहाँ उपयोगी होता है जहाँ कई तरह की भौतिक राशियाँ किसी घटना के परिणाम के लिये जिम्मेदार हों। भौतिकविद अक्सर इसका उपयोग किसी समीकरण आदि कि वैधता (plausibility) की जाँच के लिये करते रहते हैं। दूसरी तरफ इसका उपयोग जटिल भौतिक स्थितियों से सम्बंधित चरों को आपस में समीकरण द्वारा जोड़ने के लिये किया जाता है। विमीय विश्लेषण की विधि से प्राप्त इन सम्भावित समीकरणों को प्रयोग द्वारा जाँचा जाता है, या अन्य सिद्धान्तों के प्रकाश में देखा जाता है। बकिंघम का पाई प्रमेय (Buckingham π theorem), विमीय विश्लेषण का आधार है।

विकास का इतिहास

न्यूटन द्वारा लिखित पुस्तक 'प्रिंसीपिया' (Principia) में विमाएँ तथा विमीय विश्लेषण 'सादृश्य का सिद्धांत' (Principle of Similitude) नाम से वर्णित हैं। इस विषय को बढ़ाने में जिन लोगों ने योगदान दिया है, वे हैं : ई. बकिंघम (E. Buckingham), लार्ड रैलि (Lord Rayleigh) और पी. डब्ल्यू. ब्रिजमैन (P. W. Bridgman)। प्रारंभ में विमीय विश्लेषण यांत्रिकी (mechanics) की समस्याओं में प्रयुक्त किया गया, किंतु आजकल यह सभी प्रकार की भौतिकी एवं इंजीनियरी की समस्याओं में प्रयुक्त होने लगा है। विमीय विश्लेषण का मान उसकी इस क्षमता में है कि भौतिकविज्ञानी और इंजीनियर के प्रतिदिन की सैद्धांतिक एवं प्रायोगिक समस्याओं के समाधान में यह सहायक होता है।
अर्चना शर्मा (वनस्पतिशास्त्री)

प्रो॰ अर्चना शर्मा (1932-2008) एक प्रसिद्ध साइटोजिनेटिसिस्ट और साइटोटीक्सिसोलॉजिस्ट थीं। अपने आरम्भिक अनुसंधानों में उन्होंने एक नयी तकनीक द्वारा गुणसूत्र की संरचना का अध्ययन किया जिसे व्यापक स्तर पर मान्यता मिली। फूलों के पौधों पर क्रोमोसोमल अध्ययन पर उनके शोध और निष्कर्षों ने उनके वर्गीकरण पर धारणाओं के एक नए सेट को जन्म दिया है। वह न्यूक्लियस के संस्थापक संपादक थे, एक विज्ञान पत्रिका और संबद्ध विषयों की एक अंतर्राष्ट्रीय पत्रिका। उनकी पुस्तक, क्रोमोसोम तकनीक: सिद्धांत और अभ्यास, प्रशंसित थी।  उन्होंने भारतीय विज्ञान कांग्रेस के अध्यक्ष के रूप में सेवा की(1986-87)। 
उन्होंने अरुण कुमार शर्मा से विवाह किया था,  जिन्हें कई लोग भारतीय कोशिका के पिता के रूप में मानते हैं।
वर्साय

वर्साय (Versailles) उत्तरी फ्रांस में पैरिस के पश्चिम तथा दक्षिण-पश्चिम में १८ किमी की दूरी पर सेनएट-वाज़ डिपार्टमेंट की राजधानी तथा प्रधान शहर है। यह रेलमार्ग द्वारा पैरिस से जुड़ा हुआ है। समुद्र सतह से ४६० फुट की ऊँचाई पर चौदहवें लुई द्वारा बनवाया गया प्रसिद्ध महल अब भी अपने अस्तित्व को कायम रखे हुए है। यह युनेस्को की हेरिटेज सूची में है। २००८ की जनगणना के अनुसार यहाँ की जनसंख्या लगभ ९०,००० है।
यहाँ की जलवायु स्वास्थ्यवर्धक है। वर्तमान महल का अधिकांश निर्माण कार्य माँसार ने संपन्न करवाया था। इस समय यह अजायबघर के रूप में सुरक्षित है। द्वितीय महायुद्ध के समय महल लगभग २,००० व्यक्तियों के लिए सैनिक चिकित्सालय भी रहा था। नगर में बिशप का निवासस्थान है। यहाँ एक न्यायालय तथा प्रथम श्रेणी की पंचायत और वाणिज्य केंद्र भी है। यहाँ बैंक ऑव फ्रांस की एक शाखा, वाणिज्य चैंबर, तकनीकी शालाएँ, सैनिक इंजीनीयरिंग तथा आर्टिलरी की शाखाएँ हैं। प्रधान उद्योग धंधों में जूते बनाने का उद्योग विशेष उल्लेखनीय है।
कंपनी लॉ बोर्ड

कंपनी लॉ बोर्ड भारत में एक स्वतंत्र अर्ध न्यायिक निकाय था। जिसके पास भारत के भीतर, कंपनी लॉ के अंतर्गत कंपनियों के व्यवहार को जांचने का अधिकार था।
फ़ैदोमीटर

फ़ैदोमीटर एक उपकरण है जिससे समुद्र की गहराई मापी जाती है।
धिर्कमाण्डु

जनसंख्या

नेपाल के २००१ का जनगणना अनुसार धिर्कमाण्डु का जनसंख्या १९८४ है। इसमै पुरुष ५१% और महिला ४९% है।
चू राज्य (प्राचीन चीन)

चू राज्य (चीनी भाषा: 楚國, चू गुओ; अंग्रेज़ी: Chu) प्राचीन चीन के झोऊ राजवंश के दौरान एक रियासत थी। यह लगभग १०३० ईसापूर्व से २२३ ईसापूर्व तक चला। इस राज्य का नाम पहले जिंग (荆, Jing) था, फिर जिंगचू (荆楚, Jingchu) हुआ और अंत में केवल चू नाम रहा। अपने चरम पर इस राज्य में एक विशाल क्षेत्रफल शामिल था, जिसमें आधुनिक हूबेई और हूनान प्रान्त के पूर्ण इलाक़े और चोंगचिंग, गुइझोऊ, हेनान, जिआंगशी, जिआंगसू, झेजियांग और शंघाई के भी भाग शामिल थे। इसकी राजधानी पहले दानयांग (丹阳, Danyang) था लेकिन फिर यिंग (郢, Ying) बन गया। २२५ ईपू में झगड़ते राज्यों के काल के आख़िरी सालों में पड़ोसी चिन राज्य ने उसपर क़ब्ज़ा कर लिया। यही बड़ा राज्य आगे चलकर चिन राजवंश का आधार बन गया जिसने पूरे चीन को अपने राज्य में संगठित किया।

संस्कृति और विद्रोह

शुरू में चू की संस्कृति अन्य झोऊ राज्यों से मिलती थी, लेकिन दक्षिणी जातियों को अपने क्षेत्र में सम्मिलित करने के कारण इसकी संस्कृति उत्तरी चीनी राज्यों से भिन्न हो गई। चू के लोग कई नस्लों में बंटे हुए थे लेकिन उन सब में कुछ सामान धारणाएँ थीं, जिनमें प्रकृति का आदर, दिव्य-शक्तियों में आस्था, अपनी भिन्न संस्कृति से लगाव और चू राजघराने से वफ़ादारी शामिल थीं। उस युग के प्रसिद्ध चू कवि चू युआन ने चू की इस निराली संस्कृति को अपने चू त्सि (楚辭, Chu Ci) नामक कविता-संग्रह में व्यक्त किया। २२५ ईपू में चिन राज्य ने चू पर क़ब्ज़ा तो कर लिया लेकिन चू के लोग उन्हें नफ़रत से देखते थे। ऊपर से चिन सरकार ने ज़बरदस्ती चू के कुछ लोगों को महान चीनी दीवार के निर्माण में भी मज़दूर बनाया जहाँ वह भीहड़ इलाक़ों में काम करने और मरने को मजबूर हो गए। इस से चिन के विरुद्ध और भी घृणा फैली। उस समय की एक कहावत चीन में मशहूर है कि यह नफ़रत इतनी गहरी थी कि 'अगर चू के तीन परिवार भी बच गए, तो चिन को तबाह कर देंगे' (楚雖三戶, 亡秦必楚, चू सुई सान हु, वांग चिन बिचु)। चू के किसानों और अन्य समुदायों में बहुत से विद्रोह भड़कते रहे लेकिन चिन सबको कुचलने में सफल हो गया। चिन विजई तो रहा लेकिन आगे चलकर पश्चिमी हान राजवंश के काल में चीन की संस्कृति पर चू के गहरे प्रभाव स्वीकृत हो गए और पूरी चीनी सभ्यता में फैल गए।
गढ़वाल में धर्म

गढ़वाल का धार्मिक विश्वास

गढ़वाल में निवास करने वाले प्रमुख हिन्दू जनमानस के मूल धार्मिक विश्वास की चर्चा निम्न प्रलेखों में की गई है।

शैव मत

भगवान शिव की पूजा को गढ़वाल के लोगों के मूल धार्मिक विश्वास में से एक माना जाता है। गढ़वाल के विभिन्न भागों में लगभग 350 शिव मन्दिर स्थापित हैं।
गढ़वाल की उत्तरी पर्वतीय दीवार में सींग के आकार के शिखरों के स्वरुप के आधार पर शिवलिंग के प्रतीक चिन्ह स्थापित किये गये हैं। नित्यानन्द एवं कुमार (1989) ने वर्णित किया है कि अत्याधिक जटिल हिन्दू धर्म में इन समस्त स्थानीय धर्मों के स्वांगीकरण में सुधार एवं विस्तार द्वारा पर्वतीय क्षेत्रों के लोगों के समस्त लोकप्रिय देवताओं को शैव मत की विशाल छाया के अन्तर्गत लाया गया जिसके परिणामस्वरुप पूर्व वैदिक, वैदिक एवं बुद्धिस्ट वर्ग के लोगों का असाधारण सम्मिश्रण हुआ। भगवान शिव समस्त बेतालों, दैत्यों, पिशाचों एवं आत्माओं से सम्बद्ध होने के साथ-2 इन समस्त व्यक्तियों से भी सम्बद्ध है जो आदिवासी धर्मों से जुडे हैं। भगवान शिव से सम्बद्ध देवताओं को धर्म के संरक्षक के रूप में भी जाना जाता है। ये देवता भगवान शिव के मन्दिरों के द्वारपाल हैं। भैरो भगवान शिव के अधिकांश मन्दिरों के रक्षक हैं। इसके अतिरिक्त तुंगनाथ मन्दिर बद्रीनाथ एवं केदारनाथ नामक प्रमुख मन्दिरों के रक्षक क्रमशः काल भैरव, धन-तकारना एवं भैरव हैं। गढ़वाल में स्थापित प्रमुख शिव मन्दिर केदारनाथ, भद-महेश्वर, तुंगनाथ, रुद्रनाथ, कालपेश्वर, उत्तरकाशी, गोपेश्वर, यमुनोत्री, श्रीनगर, पौडी, रुद्रप्रयाग, कर्णप्रयाग, सोनप्रयाग एवं देवप्रयाग नामक स्थलों पर स्थित है।

पूजा के अन्य स्वरुप

गढ़वाल में पूजित देवी देवताओं के अन्य स्वरुप निम्न हैं।

कर्ण पूजा

पश्चिमी गढ़वाल के जौनसार बाबर क्षेत्र में कर्ण पूजा की जाती है।

सामेश्वर या दुर्योधन पूजा

टौन्स, यमुना, भागीरथी, बलंगाना एवं भीलंगान की ऊपरी घाटियों में दुर्योधन की पूजा की जाती है।

महासू पूजा

पश्चिमी गढ़वाल की यमुना एवं भागीरथी घाटियों में यह पूजा प्रचलित है।

बौद्ध धर्म

ऊपरी गढ़वाल में रहने वाली अनेकों जनजातियाँ जैसे भूटिया इत्यादि बोद्ध धर्म के अनुयायी हैं। क्योंकि उनका सम्बन्ध पूर्व में तिब्बती लोगों के साथ बहुत अधिक रहा है।
धरातलीय जल

धरातलीय जल या सतही जल वह जाल है जो पृथ्वी की सतह पर सरिताओं, नदियों, झीलों, तालाबों और आर्द्रभूमियों इत्यादि में पाया जाता है। इसे समुद्री जल, भूजल और वायुमण्डलीय जल से अलग समझा जा सकता है। यह जल चक्र का अभिन्न एवं महत्वपूर्ण हिस्सा है। 
जल को संसाधन के रूप में देखा जाए तो मानव उपयोग में आने वाला ज्यादातर जल धरातलीय जल ही है। इसका कारण यह है कि धरातलीय जल का ज्यादातर हिस्सा मीठा जल है और मानव उपयोग योग्य है। साथ ही यह आसानी से उपलब्ध और दोहन योग्य भी है। साथ ही इसमें मनुष्य की क्रियाओं द्वारा काफ़ी प्रदूषण भी हुआ है।
मलारना स्टेशन

मलारना स्टेशन ,मलारना डूँगर तहसील मैं इस्थित हैं।
मलारना स्टेशन दिल्ली से मुम्बई रेल मार्ग पर एक छोटा स्टेशन हैं। इसके 8 किमी पर एक प्रसिद्धि गाँव सांकडा भी इस्थित हैं।
👌
मलारना स्टेशन के पास से ही निकल रही बनास नदी में भरी मात्रा में बजरी का खनन किया जाता हैं , जिससे आस पास के इलाको शहरों में कंस्ट्रेशन का कार्य करने में काम लिया जाता हैं।
माइक्रोकंट्रोलर

माइक्रोकन्ट्रोलर (Microcontroller or MCU) एक आइ॰ सी॰ (एकीकृत परिपथ) है जिसमें पूरा कम्प्यूटर समाहित होता है; अर्थात् एक ही आई॰ सी॰ के अन्दर कम्प्यूटर के चारों भाग (इन्पुट, आउटपुट, सीपीयू और स्मृति या भण्डारण) निर्मित होते हैं।
वस्तुतः यह भी एक प्रकार का माइक्रोप्रोसेसर ही है किन्तु इसकी डिजाइन में इस बात का विशेष ध्यान रखा जाता है कि यह आत्मनिर्भर हो (किसी कार्य के लिये दूसरी आई॰ सी॰ की जरूरत कम से कम या नहीं हो); तथा सस्ता हो। इस उद्देश्य की प्राप्ति के लिये प्रायः RAM व ROM भी अन्तःनिर्मित कर दिये जाते हैं जबकि माइक्रोप्रोसेसरों को काम में लाने के लिये RAM व ROM अलग से लगाना पडता है।

माइक्रोकन्ट्रोलरों की प्रोग्रामिंग

पहले माइक्रोकन्ट्रोलर की प्रोग्रामिंग प्रायः असेम्बली भाषा में करनी पडती थी। किन्तु आजकल अच्छे-अच्छे साफ्टवेयरों (कम्पाइलर, डिबगर, एमुलेटर आदि) के आ जाने से अब सीधे C या C++ में प्रोग्रामिंग सुलभ हो गयी है।
हिंदीनेस्ट डॉट कॉम

हिंदीनेस्ट डॉट कॉम हिन्दी की एक ऑनलाइन वेब पत्रिका है।
मिकोयान-गुरेविच मिग-3

प्रकार

मूल रूप से डिजाइन किए गए इंजन को बदलने के लिए कई प्रयास किए गए थे। इसे मिग-7 नामित किया गया था। और मई 1941 में एक मिग-3 के इंजन का मूल्यांकन करने के बाद इसे इसे मिग-7 मे परिवर्तित किया गया था। इसमे अनुदैर्ध्य स्थिरता काफी वेकार साबित हुआ और पावर प्लांट में भी कई समस्याएं थीं। जर्मन आक्रमण ने अगले महीने मिग-7 के विकास को रद्द कर दिया था।
सधा

करियर

सधा रत्नागिरी, महाराष्ट्र में एक मुस्लिम परिवार में पैदा हुई थी। उनके पिता डॉक्टर और उनकी माँ एक बैंक के कार्यकारी है। उनकी पहली फ़िल्म तेलुगू सिनेमा की जयम् थी। उनकी अब तक की सबसे सफल फ़िल्म 2005 की तमिल फ़िल्म अनियन है (हिन्दी डब शीर्षक अपरिचित)। सधा की हिन्दी फ़िल्म क्लिक और लव खिचड़ी है।
नृपेंद्र मिश्रा

नृपेंद्र मिश्रा प्रधानमंत्री नरेंद्र मोदी के मुख्य सचिव हैं।  इनका जन्म उत्तर प्रदेश के देवरिया जिले में हुआ है।
बल्ख़ प्रान्त

नाम

'बल्ख़' का नाम संस्कृत में 'वाह्लिका' कहा जाता था और इसका ज़िक्र वाल्मीकि की रामायण में भी मिलता है। 'बल्ख़' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
धुस्की

जनसंख्या

नेपाल के २००१ का जनगणना अनुसार धुस्की का जनसंख्या ९५८० है। इसमै पुरुष ५१% और महिला ४९% है।
संगीता बिजलानी

संगीता बिजलानी (जन्म: 9 जुलाई, 1965) हिन्दी फ़िल्मों की एक अभिनेत्री हैं।
प्रीजा श्रीधरन

कैरियर

उन्होंने गुआंगज़ौ एशियाई खेलों में १०,००० मीटर की दूरी में स्वर्ण पदक और ५००० मीटर की दौड़ में रजत पदक जीता। वह ५०००  और १०,०००  मीटर की दूरी में भारतीय राष्ट्रीय रिकॉर्ड रखती हैं।
२००६ के एशियाई खेलों में उन्होंने ५००० और १०,००० मीटर की दूरी तय करने में ५वां स्थान प्राप्त किया। अम्मान में हुए २००७  के एशियाई चैंपियनशिप में उन्होंने १०,००० मीटर की दूरी में रजत पदक जीता। उन्हें जून २००८ के बीजिंग ओलंपिक में खेलने का मौका-बी क्वालीफाइंग मार्क प्राप्त करने के बाद मिला और फिर उन्होंने ओलंपिक में १०,००० मीटर की दूरी २५वें स्थान पर समाप्त की।
उनका व्यक्तिगत सर्वश्रेष्ठ गुआंगज़ौ एशियाई खेलों में १०,००० मीटर की दूरी के लिए ३१:५०:२८ मिनट है। यह वर्तमान भारतीय राष्ट्रीय रिकॉर्ड है। 
प्रीजा को वर्ष २०१० के मनोरमा न्यूज़मेकर के रूप में चयनित किया गया था। उनका चयन ऑनलाइन एसएमएस से मतदान द्वारा हुआ था। प्रीजा के साथ अन्य प्रतिभागी थे,बुकर पुरस्कार विजेता अरुंधति रॉय, न्झानपीड़म मलयालम कवि ओ.ऍन.वी कुरुप और प्रसिद्ध राजनीतिज्ञ एवं वित्तीय मंत्री के. एम. मणि।  
उन्होंने २०११ में [[एथलेटिक्स]] के लिए अर्जुन पुरस्कार प्राप्त किया।

व्यक्तिगत जीवन

प्रीजा का जन्म श्रीधरन और रमानी के यहाँ इडुक्की में हुआ। उनका एक बड़ा भाई है जिसका नाम प्रदीप है और एक बड़ी बहन है जिसका नाम प्रीती है।  प्रीजा का विवाह डॉ दीपक गोपीनाथ से ११ नवंबर २०१२ में पालक्कड में हुआ। प्रीजा अब [[अधीक्षक रेलवे डिवीजन]], पालक्कड में काम कर रहीं हैं।
रणधीर प्रकाशन

यह हिन्दी पुस्तकों के एक प्रमुख प्रकाशक हैं।
तीरथ सिंह रावत

प्रारम्भिक जीवन

उनका जन्म सीरों, पट्टी असवालस्यूं पौड़ी गढ़वाल, उत्तराखण्ड में हुआ था। उनके पिता श्री कलम सिंह रावत थे।

राजनैतिक जीवन

तीरथ सिंह रावत भारतीय भारतीय जनता पार्टी से संबंधित राजनीतिज्ञ है। वर्ष 2000 में नवगठित उत्तराखण्ड के प्रथम शिक्षा मंत्री चुने गए थे। इसके बाद 2007 में भारतीय जनता पार्टी उत्तराखण्ड के प्रदेश महामंत्री चुने गए तत्पश्चात प्रदेश चुनाव अधिकारी तथा प्रदेश सदस्यता प्रमुख रहे। 2013 उत्तराखण्ड दैवीय आपदा प्रबंधन सलाहकार समिति के अध्यक्ष रहे, वर्ष 2012 में चौबटाखाल विधान सभा से विधायक निर्वाचित हुए और वर्ष 2013 में उत्तराखण्ड भाजपा प्रदेश अध्यक्ष बने।
इससे पूर्व वर्ष 1983 से 1988 तक राष्ट्रीय स्वयं सेवक संघ के प्रचारक रहे, अखिल भारतीय विद्यार्थी परिषद् (उत्तराखण्ड) के संगठन मंत्री और राष्ट्रीय मंत्री रहे
हेमवती नंदन गढ़वाल विश्व विधालय में छात्र संघ अध्यक्ष और छात्र संघ मोर्चा (उत्तर प्रदेश) में प्रदेश उपाध्यक्ष भी रहे। इसके बाद भारतीय जनता युवा मोर्चा (उत्तर प्रदेश) के प्रदेश उपाध्यक्ष एवं राष्ट्रीय कार्यकारिणी के सदस्य रहे। इसके बाद 1997 में उत्तर प्रदेश विधान परिषद् के सदस्य निर्वाचित हुए तथा विधान परिषद् में विनिश्चय संकलन समिति के अध्यक्ष बनाये गए।
 श्री रावत जी को पौड़ी सीट से भारत के 17 वें लोकसभा चुनाव में बीजेपी की तरफ से प्रत्याशी बनाया गया था,जिसमें वे भारी मतों से विजयी हुए। इन्होंने अपने निकटतम प्रतिद्वंदी कांग्रेस के श्री मनीष खंडूड़ी को 2,85,003 से अधिक मतों से हराया।
फारवर्ड प्रेस

अवलोकन

फॉरवर्ड प्रेस की शुरुआत सिल्विया मारिया फर्नांडीस कोस्का और इवान कोस्टा ने 2009 में नई दिल्ली में की थी। इसने कई राज्यों और शहरों से कई संवाददाताओं को नियुक्त किया है। इसने बहुजन साहित्य कैटलॉग लॉन्च किया।
अंतर-प्रांतीय टी-20

उद्घाटन सत्र

वायम्बा एलेवेन्स पहली अंतर-प्रांतीय ट्वेंटी-20 टूर्नामेंट जीतता है, लेकिन वे 2008 चैंपियंस लीग ट्वेंटी-20 जो केवल भारत, दक्षिण अफ्रीका, ऑस्ट्रेलिया, इंग्लैंड और पाकिस्तान की टीमें शामिल करने के लिए आमंत्रित नहीं किया गया है, लेकिन टूर्नामेंट के अंत में भारत में मुंबई, 26/11 के हमलों के कारण रद्द कर दिया गया था।

छठे सत्र

अंतर-प्रांतीय टी-20 के छठे सत्र, नाम दिया गया था सुपर टी-20 प्रांतीय टूर्नामेंट श्रीलंका क्रिकेट द्वारा।  टूर्नामेंट, नए नाम और लोगो के साथ 5 टीमों में शामिल हैं। टीमों बहरहाल, जिले और प्रांत के साथ नहीं अनुसार वर्गीकृत हंबनटोटा फौजी, कोलंबो कमांडो, गाले रखवालों, कुरुनेगला वारियर्स और कैंडी धर्मयोद्धाओं. सभी मैचों में आर प्रेमदासा स्टेडियम में खेला गया। कोलंबो कमांडो टूर्नामेंट जीता।
सबा दीवान

सबा दीवान एक नई दिल्ली में स्थित वृत्तचित्र फिल्म निर्माता है। उनकी फिल्में लैंगिकता, लिंग, पहचान, सांप्रदायिकता और संस्कृति पर आधारित हैं। उनके उल्लेखनीय कार्यों में 'धर्मयुद्ध' (1989), 'नासूर' (1991), 'खेल' (1994), 'बरफ़' (1997) और 'सीता का परिवार' (2001) शामिल हैं। लांछित महिला कलाकारों के बारे में उनकी ट्रायोलोजी  '' दिल्ली-मुम्बई-दिल्ली '' (2006), 'नाच' (2008) और द अदर सोंग (2009) फिल्मों के लिए प्रसिद्ध हैं।

जीवन

सबा का जन्म और पालन पोषण नई दिल्ली में हुआ था। उन्होंने 19 82 में स्कूली शिक्षा समाप्त कर ली और 1982-1985 से सेंट स्टीफंस कॉलेज, दिल्ली विश्वविद्यालय से इतिहास में अपनी बैचलर्स पूरी की। उन्होंने मास कम्युनिकेशन रिसर्च सेंटर, जामिया मिलिया इस्लामिया से मास कम्युनिकेशंस में मास्टर डिग्री प्राप्त की।

कैरियर

सबा 1987 से एक स्वतंत्र फिल्म निर्माता के रूप में काम कर रही है। उनकी फिल्म 'दिल्ली-मुम्बई-दिल्ली' (2006) ने मुंबई में बार नर्तकियों के जीवन पर ध्यान केंद्रित किया, 'नाच' (नृत्य, 2008) ने महिलाओं के जीवन का पता लगाया जो ग्रामीण मेलों में नृत्य करती थी, और त्रयी की तीसरी और अंतिम फिल्म 'द अदर सोंग' (2009) वाराणसी की तवाइफों की जीवन शैली के बारे में थी। 2006 में, सबा ने फ़िल्म डिवीजन, सूचना और प्रसारण मंत्रालय, भारत सरकार के नियमों के खंड 8 के विरोध में अपनी फिल्म 'दिल्ली, मुंबई दिल्ली' को वापस ले लिया।  वर्तमान में, सबा तवाइफों के बारे में एक किताब लिख रही है।
यशपाल (वैज्ञानिक)

प्रारंभिक जीवन

उनका जन्म २६ नवंबर, १९२६ को झांग (पाकिस्तान के पंजाब प्रांत का एक शहर) में हुआ था। उन्होंने पंजाब विश्वविद्यालय से १९४९ में भौतिक विज्ञान में स्नातकोत्तर तथा १९५८ में मैसाचुसैट्स इंस्टीट्यूट ऑफ टेक्नालॉजी से भौतिकी में ही पीएचडी की उपाधि प्राप्त की थी।

करियर

यशपाल ने अपने कैरियर की शुरूआत मुंबई स्थित टाटा मूलभूत अनुसंधान संस्थान से शुरू किया था। वर्ष 1973 में वे केंद्र सरकार द्वारा अहमदाबाद स्थित अंतरिक्ष अनुप्रयोग केंद्र के पहले निदेशक नियुक्त हुए थे। वे १९८३ से १९८४ तक योजना आयोग में मुख्य सलाहकार व १९८४ से १९८६ तक विज्ञान व तकनलाजी विभाग में सचिव के रूप में अपनी सेवाएँ दे चुके हैं। वे वर्ष १९८६ से १९९१ तक विश्वविद्यालय अनुदान आयोग के अध्यक्ष थे। और वर्ष 2007-12 तक वे जवाहरलाल नेहरू विश्वविद्यालय के कुलपति रहे। वे दूरदर्शन पर अत्यंत चर्चित विज्ञान कार्यक्रम टर्निंग प्वाईंट में भागीदारी व विज्ञान को साधारण शब्दों में आम जनता तक पहुंचाने के प्रयासों के कारण लोकप्रिय रहे थे। वे भारत की छाप जैसे टीवी के विज्ञान कार्यक्रमों के सलाहकार मंडल में भी शामिल रहे थे।

सम्मान

यशपाल को भारत सरकार द्वारा सन १९७६ में विज्ञान एवं अभियांत्रिकी के क्षेत्र में पद्म भूषण तथा वर्ष 2013 में पद्म विभूषण से सम्मानित किया गया था। इसके अलावा उन्हें वर्ष 2009 में लाल बहादुर शास्त्री राष्ट्रीय पुरस्कार एवं कलिंग पुरस्कार से भी सम्मानित किया गया था।